CELEX: 32021D2043
Language: bg
Date: 2021-11-18 00:00:00
Title: Решение (ЕС) 2021/2043 на Съвета от 18 ноември 2021 година за сключване от името на Съюза на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна, и на протокола за изпълнение към него

24.11.2021   
               
               
                  BG
               
               
                  Официален вестник на Европейския съюз
               
               
                  L 418/1
               
            
         РЕШЕНИЕ (ЕС) 2021/2043 НА СЪВЕТА
         от 18 ноември 2021 година
         за сключване от името на Съюза на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна, и на протокола за изпълнение към него
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, във връзка с член 218, параграф 6, втора алинея, буква а), подточка v) и член 218, параграф 7 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     На 9 декември 2019 г. Съветът упълномощи Комисията да започне преговори с правителството на Гренландия и правителството на Дания с оглед на сключването на ново споразумение за партньорство в областта на устойчивото рибарство и на нов протокол за изпълнение към него.
                  
               
                     (2)
                  
                  
                     Преговорите приключиха успешно с парафирането на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (наричано по-нататък „Споразумението за партньорство“) и на протокола за изпълнение на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (наричан по-нататък „протоколът“) на 11 януари 2021 г.
                  
               
                     (3)
                  
                  
                     Със споразумението за партньорство се отменя Споразумението за партньорство в областта на рибарството между Европейската общност, от една страна, и правителството на Дания и автономното правителство на Гренландия, от друга страна (2), което влезе в сила на 28 юни 2007 г.
                  
               
                     (4)
                  
                  
                     В съответствие с Решение (ЕС) 2021/793 на Съвета (3), Споразумението за партньорство и протоколът бяха подписани на 22 април 2021 г.
                  
               
                     (5)
                  
                  
                     Споразумението за партньорство и протоколът се прилагат временно от датата на тяхното подписване.
                  
               
                     (6)
                  
                  
                     Споразумението за партньорство и протоколът следва да бъдат одобрени.
                  
               
                     (7)
                  
                  
                     По силата на член 12 от Споразумението за партньорство се създава Съвместен комитет, който отговаря за контрола по изпълнението на споразумението. Освен това съгласно посочения член и членове 4 и 7 от протокола Съвместният комитет може да одобрява определени изменения на протокола. С цел да се улесни одобряването на тези изменения е целесъобразно Комисията да бъде оправомощена — при спазване на определени материални и процесуални условия — да ги одобрява от името на Съюза чрез опростена процедура.
                  
               
                     (8)
                  
                  
                     Позицията на Съюза по предлаганите изменения на протокола следва да бъде установена от Съвета. Предлаганите изменения следва да бъдат одобрявани, освен ако блокиращо малцинство от държави членки в съответствие с член 16, параграф 4 от Договора за Европейския съюз възрази срещу тези изменения,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (наричано по-нататък „Споразумението за партньорство“) и протоколът за изпълнение на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (наричан по-нататък „протоколът“) се одобряват от името на Съюза (4).
         
         
            Член 2
            Председателят на Съвета извършва от името на Съюза уведомяването, предвидено в член 20 от Споразумението за партньорство, и уведомяването, предвидено в член 14 от протокола.
         
         
            Член 3
            В съответствие с процедурата и условията, определени в приложението към настоящото решение, Комисията се оправомощава да одобрява от името на Съюза измененията на протокола, приети от Съвместния комитет, който е създаден по силата на член 12 от Споразумението за партньорство.
         
         
            Член 4
            Настоящото решение влиза в сила в деня на приемането му.
         
         
            Съставено в Брюксел на 18 ноември 2021 година.
            
               
                  За Съвета
               
               
                  Председател
               
               Z. ČERNAČ
            
         
         
            (1)  Одобрение на 5 октомври 2021 г. (все още непубликувано в Официален вестник).
         
            (2)  ОВ L 172, 30.6.2007 г., стр. 4.
         
            (3)  Решение (ЕС) 2021/793 на Съвета от 26 март 2021 г. за подписване от името на Европейския съюз и временно прилагане на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна, и на протокола за изпълнение към него (OВ L 175, 18.5.2021 г., стp. 1).
         
            (4)  Текстовете на Споразумението за партньорство и на протокола се публикуват в ОВ L 175, 18 май 2021 г.
         
      
      
         
            ПРИЛОЖЕНИЕ
            
               ПРОЦЕДУРА И УСЛОВИЯ ЗА ОДОБРЯВАНЕ НА ИЗМЕНЕНИЯТА НА ПРОТОКОЛА, КОИТО СЕ ПРИЕМАТ ОТ СЪВМЕСТНИЯ КОМИТЕТ
            
            Когато от Съвместния комитет е поискано да приеме изменения на протокола в съответствие с член 12 от Споразумението за партньорство и членове 4 и 7 от протокола, Комисията се оправомощава да одобри предложените изменения от името на Съюза при следните условия:
            
                        1)
                     
                     
                        Комисията гарантира, че одобрението от името на Съюза:
                        
                                    а)
                                 
                                 
                                    съответства на целите на общата политика в областта на рибарството;
                                 
                              
                                    б)
                                 
                                 
                                    е съобразено със съответните правила, приети от регионалните организации за управление на рибарството, и отчита съвместното управление от страна на крайбрежните държави;
                                 
                              
                                    в)
                                 
                                 
                                    отразява най-актуалната статистическа, биологична и друга значима информация, която е изпратена на Комисията.
                                 
                              
                  
                        2)
                     
                     
                        Преди Комисията да одобри предложените изменения от името на Съюза, тя ги представя на Съвета достатъчно време преди съответното заседание на Съвместния комитет.
                     
                  
                        3)
                     
                     
                        Съветът извършва оценка на съответствието на предложените изменения с критериите, определени в точка 1.
                     
                  
                        4)
                     
                     
                        Комисията одобрява предложените изменения от името на Съюза, освен ако определен брой държави членки, представляващи блокиращо малцинство на Съвета в съответствие с член 16, параграф 4 от Договора за Европейския съюз, не възразят срещу тези изменения. При наличие на такова блокиращо малцинство, Комисията отхвърля предложените изменения от името на Съюза.
                     
                  
                        5)
                     
                     
                        Ако в хода на по-нататъшни заседания на Съвместния комитет, включително на място, не е възможно да се постигне споразумение, въпросът отново се отнася до Съвета в съответствие с процедурата, предвидена в точки 2—4, така че позицията на Съюза да бъде съобразена с новите елементи.
                     
                  
                        6)
                     
                     
                        Комисията се приканва своевременно да предприеме всички необходими последващи мерки във връзка с решението на Съвместния комитет, включително когато е целесъобразно публикуване на съответното решение в Официален вестник на Европейския съюз и представяне на всички предложения, необходими за изпълнението на това решение.
                     
                  По отношение на други въпроси, които не засягат измененията на протокола в съответствие с член 12, параграф 3 от Споразумението за партньорство и членове 4 и 7 от протокола, позицията, която трябва да се заеме от Съюза в рамките на Съвместния комитет, се определя в съответствие с Договорите и установените работни практики.